CELEX: 32011R0952
Language: sk
Date: 2011-09-23 00:00:00
Title: Vykonávacie nariadenie Komisie (EÚ) č. 952/2011 z  23. septembra 2011 o vydávaní dovozných povolení na ryžu v rámci colných kvót otvorených nariadením (ES) č. 327/98 na čiastkové obdobie mesiaca septembra 2011

24.9.2011   
            
            
               SK
            
            
               Úradný vestník Európskej únie
            
            
               L 247/10
            
         VYKONÁVACIE NARIADENIE KOMISIE (EÚ) č. 952/2011
   z 23. septembra 2011
   o vydávaní dovozných povolení na ryžu v rámci colných kvót otvorených nariadením (ES) č. 327/98 na čiastkové obdobie mesiaca septembra 2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre niektoré poľnohospodárske produkty (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   so zreteľom na nariadenie Komisie (ES) č. 327/98 z 10. februára 1998 otvárajúce a stanovujúce správu určitých colných kvót na dovoz ryže a zlomkovej ryže (3), a najmä na jeho článok 5 prvý pododsek,
   keďže:
   
               (1)
            
            
               Nariadením Komisie č. 327/98 sa otvorila a stanovila správa určitých colných kvót na dovoz ryže a zlomkovej ryže rozdelených podľa krajiny pôvodu a rozložených na viaceré čiastkové obdobia podľa prílohy IX k uvedenému nariadeniu.
            
         
               (2)
            
            
               Čiastkové obdobie mesiaca septembra je štvrtým čiastkovým obdobím pre kvóty stanovené v článku 1 ods. 1 písm. a) nariadenia (ES) č. 327/98, tretím čiastkovým obdobím pre kvóty stanovené v písmene d) uvedeného odseku a prvým čiastkovým obdobím pre kvótu stanovenú v písmene e) uvedeného odseku.
            
         
               (3)
            
            
               Z oznámenia podľa článku 8 písm. a) nariadenia (ES) č. 327/98 vyplýva, že pre kvóty s poradovými číslami 09.4112 – 09.4168 sa žiadosti podané počas prvých desiatich pracovných dní mesiaca septembra 2011 podľa článku 4 ods. 1 uvedeného nariadenia vzťahujú na množstvo, ktoré prekračuje dostupné množstvo. Je preto potrebné určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá v rámci príslušných kvót.
            
         
               (4)
            
            
               Z uvedeného oznámenia okrem iného vyplýva, že pre kvóty s poradovými číslami 09.4127 – 09.4128 – 09.4129 – 09.4130 – 09.4116 – 09.4117 – 09.4118 sa žiadosti podané počas prvých desiatich pracovných dní mesiaca septembra 2011 podľa článku 4 ods. 1 nariadenia (ES) č. 327/98 vzťahujú na množstvo, ktoré je menšie ako dostupné množstvo.
            
         
               (5)
            
            
               Nevyužité množstvá kvót s poradovými číslami 09.4127 – 09.4128 – 09.4129 – 09.4130 na čiastkové obdobie mesiaca septembra sa prenesú do nasledujúceho čiastkového kvótového obdobia do kvóty s poradovým číslom 09.4138 v súlade s článkom 2 nariadenia (ES) č. 327/98.
            
         
               (6)
            
            
               Pre kvóty s poradovými číslami 09.4138 a 09.4168 je preto potrebné určiť celkové dostupné množstvá na nasledujúce čiastkové kvótové obdobie v súlade s článkom 5 prvým odsekom nariadenia (ES) č. 327/98.
            
         
               (7)
            
            
               S cieľom zabezpečiť dobré riadenie postupu vydávania dovozných povolení by toto nariadenie malo nadobudnúť účinnosť ihneď po jeho uverejnení,
            
         PRIJALA TOTO NARIADENIE:
   Článok 1
   1.   Žiadostiam o dovozné povolenia na ryžu patriacu pod kvóty s poradovými číslami 09.4112 – 09.4168 uvedené v nariadení (ES) č. 327/98, podaným počas prvých desiatich pracovných dní mesiaca septembra 2011, sa vyhovie vydaním povolení na požadované množstvá upravené koeficientmi pridelenia určenými v prílohe k tomuto nariadeniu.
   2.   Celkové množstvá dostupné v rámci kvót s poradovými číslami 09.4138 a 09.4168 uvedených v nariadení (ES) č. 327/98 na nasledujúce čiastkové kvótové obdobie sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. septembra 2011
      
         
            Za Komisiu v mene predsedu
         
         José Manuel SILVA RODRÍGUEZ
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 238, 1.9.2006, s. 13.
   
      (3)  Ú. v. ES L 37, 11.2.1998, s. 5.
   
      PRÍLOHA
      
         Množstvá, ktoré sa majú prideliť v rámci čiastkového obdobia mesiaca septembra 2011, a množstvá, ktoré sú dostupné na nasledujúce čiastkové obdobie, s uplatnením nariadenia (ES) č. 327/98
      
      a)   Kvóta na bielenú alebo polobielenú ryžu s číselným znakom KN 1006 30 podľa článku 1 ods. 1 písm. a) nariadenia (ES) č. 327/98:
      
                  Pôvod
               
               
                  Poradové číslo
               
               
                  Koeficient pridelenia na čiastkové obdobie mesiaca septembra 2011
               
               
                  Celkové dostupné množstvá na čiastkové obdobie mesiaca októbra 2011
                  (v kg)
               
            
                  Spojené štáty americké
               
               
                  09.4127
               
               
                  — (1)
                  
               
               
                   
               
            
                  Thajsko
               
               
                  09.4128
               
               
                  — (1)
                  
               
               
                   
               
            
                  Austrália
               
               
                  09.4129
               
               
                  — (1)
                  
               
               
                   
               
            
                  Iný pôvod
               
               
                  09.4130
               
               
                  — (2)
                  
               
               
                   
               
            
                  Všetky krajiny
               
               
                  09.4138
               
               
                   
               
               
                  705 795
               
            
         
      b)   Kvóta na bielenú alebo polobielenú ryžu s číselným znakom KN 1006 30 podľa článku 1 ods. 1 písm. d) nariadenia (ES) č. 327/98:
      
                  Pôvod
               
               
                  Poradové číslo
               
               
                  Koeficient pridelenia na čiastkové obdobie mesiaca septembra 2011
               
            
                  Thajsko
               
               
                  09.4112
               
               
                  8,333333 %
               
            
                  Spojené štáty americké
               
               
                  09.4116
               
               
                  — (3)
                  
               
            
                  India
               
               
                  09.4117
               
               
                  — (3)
                  
               
            
                  Pakistan
               
               
                  09.4118
               
               
                  — (3)
                  
               
            
                  Iný pôvod
               
               
                  09.4119
               
               
                  — (4)
                  
               
            
                  Všetky krajiny
               
               
                  09.4166
               
               
                  — (4)
                  
               
            
         
      c)   Kvóta na zlomkovú ryžu s číselným znakom KN 1006 40 podľa článku 1 ods. 1 písm. e) nariadenia (ES) č. 327/98:
      
                  Pôvod
               
               
                  Poradové číslo
               
               
                  Koeficient pridelenia na čiastkové obdobie mesiaca septembra 2011
               
               
                  Celkové dostupné množstvá na čiastkové obdobie mesiaca októbra 2011
                  (v kg)
               
            
                  Všetky krajiny
               
               
                  09.4168
               
               
                  1,260196 %
               
               
                  0
               
            
         (1)  Žiadosti sa vzťahujú na množstvá, ktoré sú rovnaké alebo menšie ako dostupné množstvá: všetky žiadosti sa teda môžu prijať.
      
         (2)  Pre toto čiastkové obdobie sa koeficient pridelenia neuplatňuje: Komisii nebola postúpená žiadna žiadosť o povolenie.
      
         (3)  Pre toto čiastkové obdobie sa koeficient pridelenia neuplatňuje: Komisii nebola postúpená žiadna žiadosť o povolenie.
      
         (4)  Pre toto čiastkové obdobie už nie je dostupné množstvo.